Հա­յոց նո­րա­գոյն պատ­մու­թեան ա­նի­ւը ա­րագ ու ար­մա­տա­կան փո­փո­խու­թեան իր այս փու­լը թե­ւա­կո­խեց 1988ին, Ար­ցա­խեան ­Պա­հան­ջա­տի­րու­թեան հա­մա­ժո­ղովր­դա­կան պոռթ­կու­մի բուռն ա­լի­քին հետ, երբ հա­րիւր հա­զա­րա­ւոր­նե­րու մաս­նակ­ցու­թեամբ կա­տա­րո­ւած հա­ւաք­նե­րու եւ ցոյ­ցե­րու տե­սագ­րու­թիւ­նը աշ­խար­հին փո­խան­ցող լրա­տո­ւու­թեանց մէջ յան­կարծ տե­սա­նե­լի դար­ձաւ Ե­ռա­գոյն Դ­րօ­շի ծա­ծա­նու­մը։ Ոչ ոք կը հա­ւա­տար տե­սա­ծին եւ ի­րա­ւա­ցի զար­ման­քով ու ար­դար հպար­տու­թեամբ բո­լորս հարց կու տա­յինք ի­րա­րու, թէ ճիշդ կը տես­նէի՞նք, ե­ռա­գո՞յնն էր ծա­ծա­նո­ղը հայ­րե­նի մեր ժո­ղո­վուր­դին ձեռ­քին…